Os siguients meses estioron de gran actividat, adedicatos a la catalogación d'os obchectos trobatos en a cambra de dentrada, baixo a supervisión de Pierre Lacau, o director d'o Departamento d'Antiguidatz d'Echipto. Asinas, dica o 16 de febrero de 1923 Carter no ubrió ixa puerta sellata, trobando que levaba enta una cambra funeraria a on podrió fer a primera constatación de que se i trobaba o sarcofago de Tutankhamon. Encara que tota ista serie de descubrimientos fue seguita y analizata por a prensa de tot o mundo, en realidat a mayor parti d'os periodistas nunca no albandonó os suyos hotels y nomás a H. V. Morton se li premitió l'acceso a las excavacions: as suyas descripcions aduyoron a alazetar a reputación de Carter entre o publico britanico.